DA Den Europæiske Unions Tidende C 36/11

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 36/09

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

RÅDETS FORORDNING (EF) Nr. 510/2006

»ESTEPA«

EF-Nr.: ES-PDO-005-0341-16.04.2004

BOB ( X ) BGB ( )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Subdirección General de Calidad Diferenciada y Agricultura Ecológica. Dirección General de Industrias y Mercados Alimentarios. Secretaría General de Medio Rural. Ministerio de Medio Ambiente y Medio Rural y Marino Adresse: Paseo Infanta Isabel, 1 28071 Madrid ESPAÑA Tlf. +34 913475394 Fax +34 913475710 E-mail: —

2. Sammenslutning:

Navn: Oleoestepa, Sociedad Cooperativa Andaluza. Puricon, Sociedad Cooperativa Andaluza y Sierra del Aguila, Sociedad Limitada Adresse: Calle Estepa, 12 41564 Lora de Estepa (Sevilla) ESPAÑA Tlf. +34 954829098 Fax +34 954829069 E-mail: — Sammensætning: —

3. Produktets art:

Ekstra jomfru olivenolie — Kategori 1.5. Fedtstoffer (smør, margarine, olier, m.m.)

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn:

»Estepa«

4.2. Beskrivelse:

Ekstra jomfru olivenolie udvundet af følgende tre sorter af Olea Europea L., da der fremstilles tre typer ekstra jomfru olivenolie:

— Hojiblanca, Arbequina, Manzanilla, Picual og Lechín de Sevilla

— Hojiblanca og Arbequina

— Hojiblanca.

Olierne, som beskyttes af denne oprindelsesbetegnelse, er ekstra jomfru olivenolier, som efter modningen i lagre opfylder følgende betingelser:

Medianen af oliens frugtagtige smag: 4,5 og derover

Syreindhold: højst op til 0,3

Peroxidtal: maksimum 15

Ultraviolet absorption (K270): maksimum 0,18 m.e.q. aktiv oxygen pr. kg olie

Naturlige antioxidanter Polyfenoler (% kaffesyre): maksimum: 611 ppm(mg/kg) minimum: 405 ppm(mg/kg)

Bitterhed (K225): ≤ 0,3 nm

Oxidativ stabilitet (Rancimat): målt i timer (udarbejdet ved 100 °C og en lufttilførsel på 10 L/t.) Højst: 92,5 Mindst: 43,6

Indhold af klorofyl og karotin (mg/kg = ppm) Klorofyl Karotin Højst: 23,25 10,94 Mindst: 7,17 6,42

Forholdet mellem procenterne af oliesyre og linolsyre: højst: 13,82 mindst: 4,54

Forholdet mellem monoumættede fedtsyrer og flerumættede fedtsyrer: højst: 12,51 mindst: 4,47 Tocopheroler (mg/kg = ppm) Tocopheroler i alt Alfa Beta Gamma Delta Maksimum 295,7 286,1 3,0 10,3 0 Minimum 261,1 254,1 1,1 1,0 0

Oliens farve kan variere i BTB (bromthymolblåt) mellem 2/3 — 3/3 — 2/4 — 3/4 — 2/5 — 3/5.

På grund af den tidlige høst har olierne en frugtagtig smag, der generelt minder om en mellemting mellem umodne og modne oliven, hvor smagen af umodne oliven er fremherskende.

Alt efter olivensorterne har de beskyttede olier forskellige egenskaber:

— Hojiblanca, Arbequina, Manzanilla, Picual og Lechín de Sevilla Olien indeholder mindst 50 % ekstra jomfru olivenolie af sorten Hojiblanca, mellem 20 % og 30 % af sorten Arbequina og op til 5 % af de resterende sorter (Manzanilla, Picual og Lechin de Sevilla). Denne type olie har en middelintensiv, frugtagtig smag, der minder mere om umodne end modne oliven. Olien er bitter og pikant, hvilket er karakteristisk for olier fremstillet i begyndelsen af sæsonen. Voks: mellem 80 og 150 ppm

— Hojiblanca og Arbequina Olien indeholder mellem 40 % og 60 % ekstra jomfru olivenolie af sorten Hojiblanca og mellem 40 % og 60 % af sorten Arbequina. Denne type olie har en aroma og en smag af umodne og/eller modne oliven og en frugtagtig smag af umodne og lidt modne oliven. Olien er bitter og pikant, hvilket er karakteristisk for olier fremstillet i begyndelsen af sæsonen. Voks: mellem 50 og 80 ppm

— Hojiblanca Olien indeholder 100 % ekstra jomfru olivenolie af sorten Hojiblanca. Denne type olie har en aroma og en smag af umodne og/eller modne oliven og en frugtagtig smag af umodne oliven. Olien har en duft og smag af frisk græs. Olien er bitter og pikant, hvilket er karakteristisk for olier fremstillet i begyndelsen af sæsonen. Voks: Mellem 40 og 70 ppm

4.3. Geografisk område:

Der er tale om elleve kommuner i provinsen Sevilla: Aguadulce, Badolatosa, Casariche, Estepa, Gilena, Herrera, Lora de Estepa, Marinaleda, Pedrera, La Roda de Andalucía og El Rubio, og en kommune i provinsen Cordoba: Puente Genil, helt præcist det område, der kendes som Miragenil.

4.4. Bevis for oprindelse:

Olivenerne stammer fra de godkendte olivensorter fra de registrerede olivenlunde, der ligger i produktionsområdet.

Olien presses på registrerede oliemøller og emballeres i registrerede emballeringsvirkomheder i produktionsområdet under forhold, der garanterer den størst mulige holdbarhed.

Når olien er fremstillet og lagret, konstateres oliens oprindelse gennem produktionsregistret, som også indeholder oplysninger om dato, tid og produktionselementer brugt til fremstillingen.

Der foretages fysiske, kemiske og organoleptiske analyser af produktet, hvorved produktets kvalitet sikres. Ved de fysiske og kemiske analyser analyseres de egenskaber, der angives under produktbeskrivelsen.

Kun den ekstra jomfru olivenolie, der opfylder alle kravene i fremstillingsprocessen, må emballeres og markedsføres med en oprindelsesgaranti på en nummereret kontroletiket fra kontrolorganet.

4.5. Produktionsmetode:

De traditionelle olivenlunde har for det meste trekantede afsnit på 12 × 12. De nye intensive olivenlunde har en meget tættere bevoksning og dermed meget mindre afsnit. Gødskning sker om vinteren efter høstning. De intensive olivenlunde har i høj grad medført en stigning i kunstig vanding. Der anvendes næsten kun lokal vanding. Oliventræerne formes efter beskæringsmetoderne kendt som »poda en cabeza« og »poda racional«, hvor store stykker træ skæres fra stammen. Den godkendte plantegift må ikke skade den nyttige fauna, og den må ikke efterlade rester i olivenerne.

Olivenerne høstes med omhu og direkte fra træerne ved traditionelle metoder som nedslåning med stok, plukning ved nedstrygning af grenene eller vibration. Olivenerne transporteres uemballeret, på anhængere eller i faste beholdere. Olivenerne knuses i de registrerede oliemøller inden for 24 timer, efter de er blevet høstet. Faserne i forbindelse med fremstillingen er: Rengøring og skylning af olivenerne. Presning. Miksning af olivenmassen. Separation. Dekantering. Lagring, indtil olien skal emballeres. Uemballeret transport og emballering.

4.6. Tilknytning:

Et stort antal olivenlunde ligger på kalkholdig jordbund, hvilket gør, at jorden, på grund af den effekt, den har på oliventræerne, er bedre til at forhindre, at træerne optager jern. Denne type jord holder også bedre på vand, således at den i tørre perioder er mere vandholdig, hvilket skaber en differentieret olivenlund med særlige egenskaber og dermed nogle olier, som er tydeligt anderledes og karakteristiske.

Undersøgelser viser, at denne type jordbund indeholder en høj koncentration af antioxidanter af særlig interesse for næringsforholdet såsom tocopherolerne, især α-tocopherol, som udgør en stor procentdel (> 95 %).

En anden karakteristisk faktor ved olierne er de lokale klimaforhold, idet Estepa-området er kendt for vandmangel. Denne vandmangel fremhæver oliens bitterhed (K225) i forhold til andre olier fra andre områder.

Manglen på regn øger også niveauet af naturlige antioxidanter.

Det forhold, at der i Estepa-området produceres et stort antal spiseoliven (omkring 30 % af den samlede produktion), betyder, at olivenerne høstes tidligere, hvilket differentierer olivenerne både kemisk og organoleptisk.

Denne tidlige høst af olivenerne i Estepa-området gør, at olierne adskiller sig ved:

— et stort indhold af fenolforbindelser

— at de ifølge organoleptiske tests er mere bitre, hvilket er karakteristisk for olier, der fremstilles i begyndelsen af sæsonen

— en højere oxidativ stabilitet

— en højere koncentration af pigmenter, især klorofyl og karotin.

Ændringer i oliens sammensætning består generelt i en stigning i linolsyre, mens indholdet af oliesyre forbliver det samme. På denne måde mindskes forholdet monoumættede fedtsyrer/flerumættede fedtsyrer.

Variationen i indholdet af polyfenoler og oliens stabilitet skyldes høstperioden.

4.7. Kontrolorgan:

Navn: Consejo Regulador de la Denominación de Origen «Estepa» Adresse: Polígono Industrial Sierra Sur: Edificio Centro de Empresas s/n 41560 Estepa (Sevilla) ESPAÑA Tlf. +34 955912630 Fax +34 955912630 E-mail: —

Kontrolorganet opfylder standard EN-45011.

4.8. Mærkning:

Etiketterne og kontroletiketterne skal være forsynet med angivelsen: Denominación de Origen «Estepa».

Salgsetiketterne, der er forskellige for hver enkelt registreret virksomhed, skal godkendes af kontrolorganet.

Alle emballager med olie til forbrug markedsføres med garanteret segl og nummererede etiketter eller kontroletiketter, der er udstedt af kontrolorganet i overensstemmelse med håndbogen i kvalitet og fremgangsmåde; de påføres på de registrerede lagre, oliemøller eller emballeringsvirksomheder på en sådan måde, at de ikke kan genbruges.